SAN FERNANDO CITY, La Union - Gapu iti nakaro a panagbuteng ken pannakaibabain ket ginandat a pasuksokan ken ikkan iti maiparit nga agas ti 14-anyos a high school student ti security guard a nangkemmeg kenkuana.
Daytoy ket mainaig iti pannakaarestar ti nasao nga estudiante ti La Union National High School idi kalman kalpasan a naduktalan a nagimet daytoy iti pito a sachet ti marijuana nga iserrekna koma iti pagadalan.
Segun iti security guard a ni Marvin Quenes, idi tiliwenna ken iturong iti guidance office ti barito ket nangidiaya daytoy nga ikkanna iti dua a sachet ti marijuana ken kuarta.
Innayonna pay a madandanagan ken ken agnernerbyos ti ubing gapu ta saanen nga agsusurot ti ibagbagana.
Nupay kasta, saan a nagpaabak ni Quenes ket isunan ti nangireport iti inaramid ti ubing iti guidance office.
Iti agdama ket iggemen ti DSWD ti barito bayat a makedngan pay no agtuloy daytoy nga aeskuela iti nasao a pagadalan.
ilo_Latn ilo_Latn ilo_Latn ilo_Latn ilo_Latn ilo_Latn